**INFORMAČNÝ LIST K PREDMETU**

**DEJINY PROCESNÉHO PRÁVA DO ROKU 1848**

**(denná forma štúdia)**

**Podmienky na absolvovanie predmetu**

1. aktivita na seminároch
2. účasť, dovolené sú tri ospravedlnené absencie, ak však bude neúčasť na seminároch vyššia ako účasť bude študentovi udelené hodnotenie FX

**Skúška**

Predmet je hodnotený na základe získaných bodov nasledovne:

1. aktivita súvisiaca s preberanou témou - maximálne 3 body za semester
2. aktivita súvisiaca s prípravou, organizáciou a účasťou na simulovanom súdnom konaní - maximálne 10 bodov za semester
3. písomka - maximálne 20 bodov (dáva sa 5 otázok hodnotených maximálne 4 bodmi)

K písomke je pripustený každý študent, ktorý získa body za účasť a aktivitu

Výsledná známka sa udeľuje podľa nasledovnej stupnice:

A: 33 - 31 bodov

B: 30 - 28 bodov

C: 27 - 25 bodov

D: 24 - 22 bodov

E: 21 - 19 bodov

Fx: 18 a menej bodov

**Výsledky vzdelávania**

Predmet má oboznámiť študentov prvého ročníka s vývojom súdneho procesu a s ním súvisiacimi základnými inštitútmi trestného práva v starovekých orientálnych despociách, antickom Grécku, feudálnych krajinách západnej Európy a u nás do roku 1848. Na príkladoch konkrétnych súdnych prípadov z dejín sa snaží študenta naučiť pravidlám feudálneho súdneho konania a pripraviť ich tak na neskoršie štúdium trestného práva hmotného a procesného.

**Odporúčaná literatúra**

Povinná študijná literatúra:

1. Štenpien, E.: Dejiny procesného práva do roku 1848. Košice 2015.

Doporučená študijná literatúra:

1. Štenpien, E.: Tripartitum. Bratislava 2008.

2. Stipta, I.: Dejiny súdnej moci v Uhorsku do roku 1918. Košice 2004.

**Stručná osnova predmetu**

1. Hmotné a procesné právo v historickom vývoji. Proces ich vzájomnej diferenciácie.
2. Staroveké trestné a procesné právo – Mezopotámia, Egypt a Grécko (trestné činy, tresty, priebeh súdneho konania).
3. Inštitúty feudálneho trestného práva v Európe a u nás – trestné činy, zavinenie, účel trestu, druhy trestov a ochranných opatrení zánik trestnosti. Súdna organizácia a procesné právo feudálnych západoeurópskych krajín. Kodifikácie trestného a procesného práva v období absolutizmu, ich obsah a význam.
4. Historický vývoj súdnej organizácie na našom území do roku 1526.
5. Súdna organizácia v Uhorsku v rokoch 1526 - 1848.
6. Angloamerické súdne právo, jeho hmotné a procesné trestnoprávne inštitúty, úloha poroty v angloamerickom súdnom konaní.
7. Cirkevné inkvizičné konanie (crimenheresiae, crimenmagiae).
8. Obžalovací a inkvizičný súdny proces v Uhorsku do roku 1526 - typy konaní, priebeh súdneho procesu, dokazovanie.
9. Civilné a trestné súdne konanie v Uhorsku v rokoch 1526 - 1848
10. Priebeh konania a výkon rozsudku v praxi - simulované súdne konanie podľa uhorského feudálneho práva
11. Moderné procesné kódexy krajín západnej Európy. Základné zásady, účastníci a priebeh zmiešaného typu súdneho konania.
12. Historický vývoj osvedčovacieho systému.
13. Prokuratúra a advokácia v dejinách - právne postavenie, úlohy a oprávnenia žalobcu a obhajcu.